
14 Ιουνίου 2012 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης έκτασης του Παρα- 
θεριστικού Οικοδομικού Συνεταιρισμού Υπαλλή¬ 
λων Υπουργείου Γεωργίας «Η ΕΣΤΙΑ» Συν. Π.Ε. στη 
θέση Ανθηδώνα της Τοπικής Κοινότητας Λουκισί- 
ων της Δημοτικής Ενότητας Λουκισίων του Δή¬ 
μου Χαλκιδέων (Ν. Εύβοιας) και επικύρωση καθο¬ 
ρισμού οριογραμμών ρέματος. 1 

Τροποποίηση του εγκεκριμένου ρυμοτομικού σχε¬ 
δίου της Δημοτικής Ενότητας Αργοστολιού του 
Δήμου Κεφαλλονιάς (Ν. Κεφαλληνίας) με τον κα¬ 
θορισμό χώρου Αστυνομικής Διεύθυνσης Κεφαλ¬ 
ληνίας στο Ο.Τ. 63. 2 


ΔΙ ΑΤΑΓΜΑΤ Α 

(ΐ) 

Έγκριση πολεοδομικής μελέτης έκτασης του Παρα- 
θεριστικού Οικοδομικού Συνεταιρισμού Υπαλλήλων 
Υπουργείου Γεωργίας «Η ΕΣΤΙΑ» Συν. Π.Ε. στη θέση 
Ανθηδώνα της Τοπικής Κοινότητας Λουκισίων της 
Δημοτικής Ενότητας Λουκισίων του Δήμου Χαλκι- 
δέων (ν. Εύβοιας) και επικύρωση καθορισμού οριο- 
γραμμών ρέματος. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 44,124,141,142,143,154, 
243, 248, 249, 250 και 255 του Κώδικα Βασικής Πολε¬ 
οδομικής Νομοθεσίας (Κ.Β.Π.Ν.), που κυρώθηκε με το 
άρθρο πρώτο του από 14.7.1999 π.δ/τος (Δ' 580), όπως 
τα άρθρα 243, 248, 249, 250 και 255 τροποποιήθηκαν με 
τα άρθρα 4, 5, 6, 7 και 13 αντίστοιχα, του ν. 2831/2000 
«Τροποποίηση των διατάξεων του ν. 1577/1985 «Γενικός 
Οικοδομικός Κανονισμός» και άλλες πολεοδομικές δι¬ 
ατάξεις» (Α' 140) και το άρθρο 154 συμπληρώθηκε με 
το άρθρο 13 (παρ.3) του ν. 3212/2003 «Αδεια δόμησης 
πολεοδομικές και άλλες διατάξεις θεμάτων αρμοδιότη¬ 
τας Υπουργείου ΠΕΧΩΔΕ» (Α'308). 

2. Τις διατάξεις του άρθρου 24 του ν. 2508/1997 «Βιώ¬ 
σιμη οικιστική ανάπτυξη των πόλεων και οικισμών της 
χώρας και άλλες διατάξεις» (Α' 124). 


3. Τ ις διατάξεις των παρ. 1, 2 και 3 του άρθρου 6 του 
ν.880/1979 (Α' 58), όπως η παρ. 3 συμπληρώθηκε με το 
άρθρο 6 (παρ. 1γ) του ν. 2052/1992 (Α' 94) και αντικατα- 
στάθηκε με το άρθρο 5 του ν. 3010/2002 «Εναρμόνιση 
του ν. 1650/1986 με τις οδηγίες 97/11 ΕΈ. και 96/61 Ε.Ε., 
διαδικασία οριοθέτησης και ρυθμίσεις θεμάτων γία τα 
υδατορέματα και άλλες διατάξεις» (Α1 91). 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώπττοΰ Π.δ/τος 63/2005 (Α' 98). 

5. Την υπ’ αριθμ. 53586/6312/14.7.1988 απόφαση του 
Αναπληρωτή Υπουργού Περιβάλλοντος Χωροταξίας και 
ΔημοσίωνΈργων «Εγκριση προδιαγραφών πολεοδόμη¬ 
σης εκτάσεων που ανήκουν σε οικοδομικούς συνεταιρι¬ 
σμούς και οικοδομικούς οργανισμούς» (Β' 534). 

6. Την υπ’ αριθμ. 19139/30-1-2012 πράξη παραχώρη¬ 
σης και μεταβίβασης στο δήμο των κοινοχρήστων και 
κοινωφελών χώρων και ειδικών χρήσεων χώρων της 
Συμβολαιογράφου Αθηνών Ευσταθίας Γρηγ. Μυζήθρα. 

7. Το υπ’ αριθμ. 4871/4.2.2005 έγγραφο της Διεύθυνσης Πο- 
λεοδομικού Σχεδιασμού -Τμήμα Β' του Υ.ΠΕ.ΧΩ.Δ.Ε. «Χορή¬ 
γηση βεβαίωσης του άρθρου 24 του ν. 2508/1997 (Α' 124)». 

8. Το υπ’ αριθμ. 30618/1486/2060/27.2.1995 έγγραφο της 
Διεύθυνσης Οικοδομικών και Κτιριοδομικών Κανονισμών 
περί έγκρισης της Γεωλογικής -Γεωτεχνικής Μελέτης 
Οικοδομικού Συνεταιρισμού «Η ΕΣΤΙΑ». 

9. Το υπ’ αριθμ. 4237/Φ.Λ107/29.7.2003 έγγραφο της 
Διεύθυνσης Τεχνικών Υπηρεσιών Ν.Α. Εύβοιας. 

10. Την υπ’ αριθμ. 247/2011 γνωμοδότηση του δημοτικού 
συμβουλίου Χαλκιδέων. 

11. Τις υπ’ αριθμ. 34/2007, 115/2007, 102/2011, 156/2011 
και 158/2011 γνωμοδοτήσεις του Κεντρικού Συμβουλίου 
Χωροταξίας Οικισμού και Περιβάλλοντος. 

12. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

13. Την 91/2012 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος 
Ενέργειας και Κλιματικής Αλλαγής, αποφασίζουμε: 

Άρθρο 1 

Επικυρώνεται ο καθορισμός των οριογραμμών των 
ρεμάτων, όπως αυτές φαίνονται με μπλε γραμμή στα 
διαγράμματα του επόμενου άρθρου. 

Αρθρο 2 

Εγκρίνεται το πολεοδομικό σχέδιο της έκτασης του 
Παραθεριστικού Οικοδομικού Συνεταιρισμού Υπαλλήλων 
Υπουργείου Γεωργίας «Η ΕΣΤΙΑ» Συν. Π.Ε. στη θέση Αν- 
θηδώνα της Τοπικής Κοινότητας Λουκισίων της Δημοτι¬ 
κής Ενότητας του Δήμου Χαλκιδέων (ν. Εύβοιας), με τον 
καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων, χώρων πρασίνου, παιδικής χαράς, 
στάθμευσης αυτοκινήτων, αθλητικού χώρου, χώρου βιο¬ 
λογικού καθαρισμού, υδατοδεξαμενής και υποσταθμού 
Η/Υ, πολιτιστικού κέντρου - γραφείων Συνεταιρισμού, 
εμπορικών -κοινωφελών εξυπηρετήσεων, πλατείας - εκ¬ 
κλησίας - παιδικής χαράς και υπόγειου χώρου στάθμευ¬ 
σης, πρασίνου - υπαίθριου θεάτρου, όπως φαίνονται στα 
πέντε (5) σχετικά πρωτότυπα διαγράμματα σε κλίμακα 
1:1000, που θεωρήθηκαν από τον Προϊστάμενο της Δι¬ 
εύθυνσης Τοπογραφικών Εφαρμογών με την 24797/2012 
πράξη του και που αντίτυπα τους σε φωτοσμίκρυνση 
δημοσιεύονται με το παρόν διάταγμα. 

Αρθρο 3 

Εγκρίνεται, όπως διατυπώνεται στα επόμενα άρθρα 
ο πολεοδομικός κανονισμός της παραπάνω περιοχής, 
της οποίας το πολεοδομικό σχέδιο εγκρίνεται με το 
άρθρο 2 του παρόντος. 

Αρθρο 4 

1. Στα οικοδομικά τετράγωνα της παραπάνω περιοχής 
που χαρακτηρίζονται στα διαγράμματα του άρθρου 2 
του παρόντος με το στοιχείο Ο Τ επιτρέπεται η χρήση 
μόνο κατοικίας. 

2. Σε τμήμα του ΟΤ ΠΚ 19 που χαρακτηρίζεται ως 
χώρος εμπορικών -κοινωφελών εξυπηρετήσεων, επι¬ 
τρέπεται η κατασκευή κτηρίων με χρήση εμπορικών 
καταστημάτων, γραφείων, κοινωφελών οργανισμών, 
αναψυκτηρίου, εστιατορίου, κοινωνικής πρόνοιας, πο¬ 
λιτισμού. 

3. Στο οικοδομικό τετράγωνο που φαίνεται με τα στοι¬ 
χεία ΟΤ Β09α και χαρακτηρίζεται ως «χώρος πολιτιστι¬ 
κού κέντρου - γραφείων Συνεταιρισμού» επιτρέπεται η 
χρήση γραφείων, πολιτισμού, παιδικής χαράς και χώρου 
στάθμευσης. 

Αρθρο 5 

Στο πρόσωπο των οικοπέδων οικοδομημένων ή μη 
που βρίσκονται στην παραπάνω περιοχή επιβάλλεται 
προκήπιο πλάτους έξι (6,00), δέκα (10,00), δώδεκα (12,00), 
δεκαέξι (16,00), και δεκαοκτώ (18,00) μέτρων, όπως φαί¬ 
νεται στα διαγράμματα του άρθρου 2 του παρόντος. 

Αρθρο 6 

1. Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
ορίζονται ως εξής: 

Α. Για τους οικοδομήσιμους χώρους: 

1. Ελάχιστο πρόσωπο: δεκαέξι (16,00) μέτρα. Ελάχιστο 
εμβαδόν: εξακόσια (600,00) τ.μέτρα. 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

3. Συντελεστής δόμησης: τέσσερα δέκατα (0,4) με μέ- 
γιστη συνολική δομήσιμη επιφάνεια για τη χρήση κατοι¬ 
κίας: εκατόν είκοσι (120) τ.μ. ανά οικοπεδική μερίδα. 


4. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα μετρούμενο από το 
φυσικό ή διαμορφωμένο έδαφος. 

Σε περίπτωση κατασκευής κεκλιμένης στέγης το μέγι¬ 
στο ύψος προσαυξάνεται κατά 1,50 μ. και στο κεκλιμένο 
επίπεδο της στέγης εντάσσονται η απόληξη κλιμακο¬ 
στασίου, ηλιακοί θερμοσίφωνες με ενσωματωμένη δε¬ 
ξαμενή νερού, ντεπόζιτα νερού κ.λπ. 

Β. Στα οικοδομικά τετράγωνα με τα στοιχεία ΟΤ Π Κ19 
και ΟΤ 22α τα ανεγερθησόμενα κτίρια πρέπει να απέ¬ 
χουν από τις ρυμοτομικές γραμμές έξι (6,00) μέτρα. 

Γ. Στον κοινόχρηστο χώρο με τα στοιχεία X Π 9 που 
προορίζεται για την εγκατάσταση υδατοδεξαμενής και 
υποσταθμό ηλεκτρισμού, ορίζονται: 

- Μέγιστη κάλυψη: διακόσια (200,00) τ.μέτρα. 

- Μέγιστη συνολική επιφάνεια ορόφων ; διακόσια 
(200,00) τ.μέτρα. 

- Μέγιστο ύφος: επτά και μισό (7,50) μέτρα. 

- Τα κτίρια πρέπει να απέχουν από τις ρυμοτομικές 
γραμμές έξι (6,00) μέτρα. 

Δ. Στο χώρο με στοιχείο ΟΤ Β 09α, τα κτίρια ανεγείρο- 
νται εντός του κόκκινου περιγράμματος, όπως φαίνεται 
σε ένα από τα διαγράμματα του άρθρου 2. 

2. Επιπλέον των ανωτέρω ισχύουν και τα εξής: 

α. Απαγορεύεται η κατασκευή κτιρίων επί υποστυλω¬ 
μάτων (ΡίΙοίίε) και η τοποθέτηση βοηθητικών κτιρίων και 
λυόμενων οικίσκων και γενικά πρόχειρων κατασκευών. 

β. Το μέγιστο ύψος των κτιρίων και οποιαδήποτε οι¬ 
κοδομική κατασκευή (στηθαία, πέργκολες, κ.λπ.) δεν 
μπορεί να υπερβεί το κεκλιμένο επίπεδο που ορίζεται 
σε ύψος εννέα (9,00) μέτρων από τις στάθμες των πεζο¬ 
δρομίων σης ρυμοτομικές γραμμές των δρόμων εμπρός 
και πίσω από το οικοδομικό τετράγωνο. Το κεκλιμένο 
επίπεδο ορίζεται με τομές κάθετες προς την πρόσοψη 
του οικοπέδου μέχρι τον επόμενο δρόμο. 

γ. Επιβάλλεται η διαμόρφωση μίας (1) θέσης στάθμευ¬ 
σης ανα κατοικία εντός του οικοπέδου. 

δ. Απαγορεύεται η τοποθέτηση λυόμενων κατασκευών, 
ε. Απαγορεύεται η κατασκευή συνεχούς περιμετρικού 
εξώστη. 

στ. Απαγορεύονται τα στηθαία με τζάμι σε πλαίσιο 
σε μπαλκόνια ή εξώστες. 

ζ. Τα κουφώματα κατασκευάζονται από ξύλο ή ανωδι- 
ομένο αλουμίνιο σε σκούρους χρωματισμούς. 

η. Επιτρέπεται η εγκατάσταση ηλιακών συλλεκτών 
μονό»Εφόσον- η συλλεκτική επιφάνεια ενσωματώνεται 
πλήρως στην επιφάνεια της στέγης ή του δώματος, το 
δε δοχείο αποθήκευσης να βρίσκεται στο εσωτερικό 
του κτιρίου. 

0. Απαγορεύεται η τοποθέτηση διαφημίσεων και δι¬ 
αφημιστικών πινακίδων στους ελεύθερους χώρους κα¬ 
θώς και στους πεζόδρομους και ακάλυπτους χώρους. 
Εξαιρούνται οι ενημερωτικού χαρακτήρα επιγραφές για 
τη διευκόλυνση της κυκλοφορίας (πινακίδες) και της 
γνωστοποίησης της θέσης των κτιρίων του οικισμού 
που έχουν δημόσιο ή κοινωφελή σκοπό. 

ι. Οι πινακίδες αναγράφονται υποχρεωτικά στην ελλη¬ 
νική γλώσσα. Σε περίπτωση που απαιτείται ξενόγλωσση, 
αυτή τοποθετείται κάτωθεν της ελληνικής με μικρότερα 
στοιχεία. 

3. Γ ια την επίτευξη βελτιωμένου μικροκλίματος εξοι¬ 
κονόμησης ενέργειας και αναβάθμισης των συνθηκών 
διαβίωσης επιβάλλονται και τα ακόλουθα: 

α. Φύτευση του οικισμού περιμετρικά της έκτασης με 
ψηλά αειθαλή δέντρα. 

β. Φύτευση των ζωνών πρασίνου πέριξ του ρέματος 
με ψηλά φυλλοβόλα δέντρα. 

γ. Οι χώροι εγκατάστασης της δεξαμενής νερού του 
υποσταθμού ηλεκτρισμού και ιδιαίτερα της μονάδας 
βιολογικού καθαρισμού φυτεύονται υποχρεωτικά με 
υψηλό πράσινο, ώστε να είναι δυνατή η απομόνωση των 
εγκαταστάσεων τους από τον περιβάλλοντα χώρο. 

δ. Διατηρείται στο μέγιστο βαθμό η υφιστάμενη βλά¬ 
στηση. 

ε. Ο υποχρεωτικά ακάλυπτος χώρος των οικοπέδων 
κατοικίας θα παραμένει χωρίς επίστρωση και φυτεύεται 
κατά τα 2/3. 

Στα προκήπια επιπλέον φυτεύεται ένα δέντρο ανά 
25,00 τ.μ. τουλάχιστον. 

στ. Το δίκτυο των πεζοδρόμων και πλατωμάτων δια¬ 
μορφώνεται ως χώρος περιπάτου και συνάντησης και 
φυτεύεται κατάλληλα με υψηλό και χαμηλό πράσινο, υπό 
την προϋπόθεση να παραμείνει λωρίδα κυκλοφορίας για 
οχήματα υπηρεσιών σε περίπτωση έκτακτης ανάγκης. 

4. Επιβάλλεται η τήρηση των όρων που προβλέπο- 
νται στην 104890/6.10.2006 Κοινή Υπουργική Απόφαση, 
με την οποία εγκρίθηκαν οι περιβαλλοντικοί όροι του 
έργου «Πολεοδομικός Σχεδιασμός του Οικοδομικού Συ¬ 


νεταιρισμού «Η ΕΙΠΑ» στην περιοχή Λουκισία του δήμου 
Ανθηδώνας Νομού Εύβοιας». 

Άρθρο 6 

Η12210/29-2-2008 απόφαση του Υφυπουργού Περιβάλ¬ 
λοντος, Χωροτοξίας-και Δημοσίων Έργων «Εγκριση πο- 
λεοδομικής μελέτης έκτασης του Παραθεριστικού Οικο¬ 
δομικού Συνεταιρισμού Υπαλλήλων Υπουργείου Γεωργίας 
«Η ΕΓΠΑ» Συν. Π.Ε. στη θέση Ανθηδώνα του Μ Λουκισίων 
του δήμου Ανθηδώνας (ν. Εύβοιας) και επικύρωση καθο¬ 
ρισμού οριογραμμών ρέματος». (ΑΑΠ 110) καταργείται. 

Άρθρο 7 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Περιβάλλοντος Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Ιουνίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΡΗΓΟΡΙΟΣ I. ΤΣΑΛΤΑΣ 

ΥΠΟΥΡΓΕΙΟ ΠΕΡιΙ 


ΜΕΛΕΤΗ ΠΟΛΕΟΔΟΜΗΣΗΣ 
Β ΚΑΤΟΙΚΙΑΣ 

ΟΙΚΟΔΟΜΙΚΟΙ ΣΤΝΕΤΑΙΡΙΣΜΟΤ 


ΕΝΕΡΓΕΙΑ! & ΚΛΙΜΑΤΙΚΗ 
*»*ο πραιιμ· 

ζυνμιυιι το η. δλταγμλ ΐφι ; 


ΡΤΜΟΤΟΜΙΚΟ ΣΧΕΔΙΟ 
ΠΙΝΑΚΙΔΑ 2 




ΔΙΑΝΟΜΗ ΠΙΝΑΚΙΔΩΝ 


1Β<ΙΙ>ΑΚί&Δ<Η>Μ81Κ1Ε ΗΚΑΗΤΙΒ 


ΕΛΛΕΧΥΟΕΙΔ1Χ 6Μ60 0-6378137 ί-1/29β,2372236 

ΕΓΚΑΡΣΙΑ ΗΜΚΑΤΟΡΙΗΙ ΠΡ080ΛΗ λθ-2« Κο-0, 9596 

ΗΕτρο γραμμική σ«0 κΕντρο ψύλλου Κ-0, 595632 




ΤΠΕΧΩΔΕ 

ΓΕΝΙΚΗ ΔΙΕΤΘΤΝΣΗ ΠΟΛΕΟΔΟΜΙΑΣ 

ΓΕΝΙΚΗ ΔΙΕΤΘΤΝΣΗ ΠΟΛΕΟΔΟΜΙΑΣ 


ΜΕΛΕΤΗ ΠΟΛΕΟΔΟΜΗΣΗΣ 
Β ΚΑΤΟΙΚΙΑΣ 

ΟΙΚΟΔΟΜΙΚΟΎ ΣΤΝΕΤΑΙΡΙΣΜΟΤ 


ΡΥΜΟΤΟΜΙΚΟ ΣΧΕΔΙΟ 
ΠΙΝΑΚΙΔΑ 4α 


ΙΟΜΗ ΠΙΝΑΚΙΔΩΝ 


β 

ΥΠΟΥΡΓΕΚ 
ΊίΡΓΕΙΑΣ 4 

--ΟΙΑΙΝ 

ΠΕΡΙΒΑΛΛΟΝΤΟΣ 
ΚΛΙΜΑΤΙΚΗΣ ΑΛΛΑΓΗΣ 

ΤΠΕΧΩΔΕ 

ΓΕΝΙΚΗ ΔΙΕΥΘΥΝΣΗ ΠΟΛΕΟΔΟΜΙΑΣ 


Α. Α/£&(υ> ΤΗ ί. 


Κ»ΑΙ 8 ©ΔΟΜΙΚΕ ΦΚΑΜΊΠΟ 


ΜΕΛΕΤΗ ΠΟΛΕΟΔΟΜΗΣΗΣ 
Β ΚΑΤΟΙΚΙΑΣ 

ΟΙΚΟΔΟΜΙΚΟΥ ΣΤΝΕΤΑΙΡΙΣΜΟΤ 

π ο ΡΥΜΟΤΟΜΙΚΟ ΣΧΕΔΙΟ 
ΠΙΝΑΚΙΔΑ 5 


ΔΙΑΝΟΜΗ ΠΙΝΑΚΙΔΩΝ 


ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ Α ΚΛΙΜΑΤΙΚΗΣ ΑΛΛΑΓΗΣ 

«ΙΟ Π'Λ’ΤΩΓ . 

ιτ'.-ιιι »ο η διαΤαΓμλ 'Ε}*ρ,ιιγ.ηρ/)ί.ο 
ΙΜτααρί τον Παρο2.(ρ,- 
οοιαύ Ουιοα. 3υιΐΐαιρ/ομαύ ΥπαΑΑ>»ϊ)«Μ 
ΓίΦαιϊβί Υκ£3Τ'4*ΛΐΛ·,/1£.αΐ’ 
8ίο*> /)^η2ίί,->α ί*)*.-7οαι*4ί Ι/οματ&β*· 
/)αν**αι*ι* ΈούτηΐΛί^ύΜΛαϊαλ 

τον ΧοΛκι&ιλμ /*. Ενβίΐοί) 

€0ιχορινοτ) // α 3<?»σρού οριοβραρριίν 


ΑρΦα* 16/* 
σχ. 5 


ί /ον*ιθν *ο/ί 
— Ο 4 / Λ! ΤΗ ί. 

Τροποποίηση του εγκεκριμένου ρυμοτομικού σχεδί¬ 
ου της Δημοτικής Ενότητας Αργοστολιού του Δή¬ 
μου Κεφαλλονιάς (Ν. Κεφαλληνίας) με τον καθορι¬ 
σμό χώρου Αστυνομικής Διεύθυνσης Κεφαλληνίας 
στο Ο.Τ. 63. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1, 2, 6 και 10) 
και 154 του Κώδικα Βασικής Πολεοδομικής Νομοθεσί¬ 
ας (Κ.Β.Π.Ν) που κυρώθηκε με το άρθρο μόνο του από 
14.7.1999 π.δ/τος (Δ' 580). 

2. Τις διατάξεις του άρθρου 29 του ν. 2831/2000 «Τρο¬ 
ποποίηση των διατάξεων του ν. 1577/1985 «Γενικός Οικο¬ 
δομικός Κανονισμός» και άλλες πολεοδομικές διατάξεις» 
(Α' 140), όπως ισχύει. 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικό όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Τις διατάξεις των άρθρων 1, 2, 283 και 286 του 
ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλ¬ 
λικράτης» (Α' 87) και του άρθρου Ιου της υπ’ αριθμ. 
45892/11.8.2010 απόφασης του Υπουργού Εσωτερικών, 
Αποκέντρωσης και Ηλεκτρονικής Διακυβέρνησης «Πρω¬ 
τοβάθμιοι και Δευτεροβάθμιοι Οργανισμοί Τοπικής Αυ¬ 
τοδιοίκησης της Χώρας κ.λπ.» (Β' 1292/2010, διόρθωση 
σφάλματος Β' 1623/2010). 

5. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

6. Τις διατάξεις των άρθρων 1 (παρ.2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων (Α' 221). 

7. Την υπ’ αρ. 37579/1506/28.5.1985 απόφαση του Υπουρ¬ 
γού Χωροταξίας, Οικισμού και Περιβάλλοντος «Εγκριση 
Γ ενικού Πολεοδομικού Σχεδίου (Γ.Π.Σ.) Οικισμού Αργο¬ 
στολιού Ν. Κεφαλληνίας» (Δ' 274), όπως τροποποιήθηκε 
με την υπ’ αρ. 9403/1.6.2010 απόφαση του Γ ενικού Γ ραμ- 
ματέα Περιφέρειας Ιονίων Νήσων «Τ ροποποίηση Γ ενικού 
Πολεοδομικού Σχεδίου» Αργοστολιού Ν. Κεφαλληνίας 
και Ιθάκης σε τμήμα του Ο.Τ. 63 για τη χωροθέτηση 
κτιρίου Διοίκησης (Αστυνομική Διεύθυνση Κεφαλληνί¬ 
ας)» (ΑΑΠ 253). 

8. Την υπ’ αριθμ. 54908/30.12.2011 απόφαση του Ανα¬ 
πληρωτή Υπουργού Περιβάλλοντος Ενέργειας και Κλι¬ 


ματικής Αλλαγής «Εγκριση παρέκκλισης από τον ισχύ- 
οντα συντελεστή δόμησης, σε οικόπεδο του δημοσίου 
(ΑΒΚ:2) επί της λεωφόρου Ιωάννου Μεταξά, Ο.Τ. 63, της 
Δημοτικής Ενότητας Αργοστολιού, Δήμου Κεφαλλονιάς 
(Ν. Κεφαλληνίας)» (ΑΑΠ’ 365). 

9. Την 144/2010 γνωμοδότηση του Δημοτικού Συμβου¬ 
λίου του Δήμου Αργοστολιού. 

10. Την 64/2011 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

11. Το γεγονός ότι από τις κανονισπκές διατάξεις του 
παρόντος διατάγματος δεν προκαλείται δαπάνη σε 
βάρος του κρατικού προϋπολογισμού και του προϋπο¬ 
λογισμού του Δήμου Κεφαλλονιάς. 

12. Τις υπ’ αρ. 150/2011 και 84/2012 γνωμοδοτήσεις του 
Συμβουλίου της Επικράτειας με πρόταση του Υπουρ¬ 
γού Περιβάλλοντος, Ενέργειας και Κλιματικής Αλλαγής, 
αποφασίζουμε: 

Αρθρο 1 

Εγκρίνεται η τροποποίηση του εγκεκριμένου ρυμο¬ 
τομικού σχεδίου της Δημοτικής Ενότητας Αργοστο¬ 
λιού του Δήμου Κεφαλλονιάς (Ν. Κεφαλληνίας) στο 
Ο.Τ. 63, που περικλείεται από τις οδούς Δελαπόρτα, 
Ηλία Τσιτσέλη, 21ης Μάίου και τη Λεωφόρο I. Μεταξά, 
με τον καθορισμό ως χώρου ανέγερσης Αστυνομικής 
Διεύθυνσης Κεφαλληνίας του τμήματος αυτού που 
αποτυπώνεται με τα στοιχεία ΑΒΓ ΔΕΖΗΘΑ στο 
πρωτότυπο διάγραμμα σε κλίμακα 1:500 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 23147/2012 πράξη του και 
που αντίτυπο του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Ιουνίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΠΑΠΟΥΛΙΑΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΓΡΗΓΟΡΙΟΣ I. ΤΣΑΛΤΑΣ 

